Hanie Soraya

Hanie Soraya Taha (lahir 16 Januari 1994) merupakan seorang penyanyi dan penulis lagu Malaysia, beliau terkenal dengan lagu nyanyiannya termasuk "Hujung Dunia" dan "Pantas". Pada tahun 2020, Hanie merupakan salah seorang daripada 12 peserta rancangan pertandingan nyanyian Big Stage musim ketiga.

Kerjaya
Hanie Soraya memulakan kerjaya muziknya selepas ibunya membawanya bertemu Faizal Tahir, seterusnya menandatangani kontrak sebagai artis pertama untuk syarikat rakaman Faithful Music milik Faizal. Bakat Hanie terserlah semasa menyertai audition Mentor pada tahun 2012 di mana Faizal adalah juri untuk rancangan tersebut. Hanie berjaya dipilih top two oleh Faizal dan pihak TV3. Pada tahun 2014, Hanie meraih kejayaan komersial menerusi lagu "Hujung Dunia". Muzik videonya telah meraih 700,000 tontonan di YouTube. Pada tahun berikutnya, Hanie muncul dengan dua single serentak, "Rasa Sayang" dan "Pantas".

Beliau juga pernah menyertai Koir Kebangsaan Kanak-Kanak di bawah bimbingan penyanyi Syafinaz Selamat ketika berusia 11 tahun. Hanie juga pernah dipilih menjayakan pementasan teater teater muzikal kanak-kanak Ali Baba yang berlangsung di Istana Budaya. Beliau merupakan antara empat peserta yang terpilih merakamkan lagu sepanjang persembahan berlangsung. Hanie juga pernah dipilih menyertai American Foreign Students Exchange (AFS).

Big Stage (musim 3)

Hanie Soraya menyertai Big Stage musim ketiga yang bersiaran di Astro Ria. Beliau tersingkir di minggu kedua konsert. Berikut ialah senarai persembahan beliau:

Kehidupan peribadi
Beliau merupakan lulusan di Universiti Mansoura, Mesir dan diiktiraf sebagai doktor.

Diskografi

Single
 "Hujung Dunia" (2014)
 "Rasa Sayang" (2015)
 "Pantas" (2015)

Filemografi

Drama

Rujukan

Pautan luar
 Profil rasmi di Astro Gempak
 
 

Kelahiran 1994
Orang hidup
Orang Malaysia berketurunan Melayu
Muslim Malaysia
Orang dari Johor
Penyanyi wanita Malaysia
Penggubah lagu Malaysia
Penyanyi berbahasa Melayu
Peserta Big Stage